Ühes Portugali kirikus pildile jäänud imposantne Kristus on sugestiivne. Ükskõik kes tema ette seisab, näeb kannatavas Kristuses kannatuse ületamist, ka otsustavust, millega ta maailma poole pöördub. Muuseas, igaühe poole meie hulgast, oleme siis sama koguduse liikmed, ehkki erinevat päritolu inimesed, või erinevatest kogudustest inimesed, või hoopis kogudusetud inimesed. Kiriku missioon on seda sugestiivset kuulutust lakkamatult edastada. Kõige erinevamatele inimestele. Tõepoolest kõigile!
#000001
Rahvusvahelise täiskasvanuhariduse programmi Grundtvig projekti raames ning EELK Usuteaduse Instituudi osalusel viidi valitud EELK kogudustes läbi uuring selle kohta, kuidas eestikeelsed luterlased ja kogudused suhestuvad muukeelsete või teiste konfessioonide inimestega. Uuringust annab tänases Kirik & Teoloogia artiklis ülevaate selle üks korraldajatest Liina Kilemit. Ehkki suurem osa uuringu tulemustest meid ilmselt ei üllata, on siiski esmakordselt võimalik kasutada sotsioloogilisi tulemusi ja järeldusi selle kohta, kas ja kuidas kuulutus jõuab „meieni“ ja „nendeni“.
#000002
Sarnaselt on misjoni probleemidest teadlik Eesti Evangeelse Alliansi peasekretär ja Eesti Evangeeliumi Kristlaste ja Baptistide Liidu pastor Indrek Luide. Ta arutleb tänases arvamusloos mitme meie kristliku elu tahu üle, mida tasub ikka ja jälle meelde tuletada, sest rahul ei saa kirik kirikuna sellega olla. Nii võivad suurlinna mitu piirkonda olla ilma korraliku kirikuhooneta, suurlinna koguduses võib olla palju kuulujaid, aga jumalateenistusel vähe osalejaid. Paratamatult tekib paralleel kiriku ajaloost tuntud vähemuskiriku olukorraga, kuni algkristlasteni välja, kes kogunesid väikeste gruppidena üksteise kodudes.
#000003
Indrek Luide, Misjoni väljakutseid tänases Eestis.
#000007
Johannese evangeeliumi alguses lõhestab valgus pimeduse ja Sõna saab lihaks. Me oleme Teda oodanud ja me oleme Tema ära oodanud. Meid ootab nüüd uus
#000012